CELEX: 32015D2301
Language: sk
Date: 2015-12-08 00:00:00
Title: Vykonávacie rozhodnutie Komisie (EÚ) 2015/2301 z 8. decembra 2015, ktorým sa mení rozhodnutie 93/195/EHS, pokiaľ ide o veterinárne podmienky a podmienky veterinárnej certifikácie v prípade opakovaného vstupu registrovaných koní určených na dostihy, súťaže a kultúrne podujatia po dočasnom vývoze do Mexika a Spojených štátov amerických, a ktorým sa mení príloha I k rozhodnutiu 2004/211/ES, pokiaľ ide o položku týkajúcu sa Mexika v zozname tretích krajín a ich častí, z ktorých je povolený dovoz živých koňovitých a ich spermy, vajíčok a embryí [oznámené pod číslom C(2015) 8556] (Text s významom pre EHP)

10.12.2015   
            
            
               SK
            
            
               Úradný vestník Európskej únie
            
            
               L 324/38
            
         VYKONÁVACIE ROZHODNUTIE KOMISIE (EÚ) 2015/2301
   z 8. decembra 2015,
   ktorým sa mení rozhodnutie 93/195/EHS, pokiaľ ide o veterinárne podmienky a podmienky veterinárnej certifikácie v prípade opakovaného vstupu registrovaných koní určených na dostihy, súťaže a kultúrne podujatia po dočasnom vývoze do Mexika a Spojených štátov amerických, a ktorým sa mení príloha I k rozhodnutiu 2004/211/ES, pokiaľ ide o položku týkajúcu sa Mexika v zozname tretích krajín a ich častí, z ktorých je povolený dovoz živých koňovitých a ich spermy, vajíčok a embryí
   
      
         [oznámené pod číslom C(2015) 8556]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddieli I smernice 90/425/EHS, a na ich dovoz do Spoločenstva (1), a najmä na jej článok 17 ods. 3 písm. a),
   so zreteľom na smernicu Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (2), a najmä na jej článok 12 ods. 1 a 4, na úvodnú vetu článku 19 a na jej článok 19 písm. a) a b),
   keďže:
   
               (1)
            
            
               V smernici 2009/156/ES sa stanovujú predpisy o zdravotnom stave zvierat v súvislosti s dovozom živých zvierat čeľade koňovité do Únie. V súlade s článkom 13 ods. 1 písm. b) uvedenej smernice je jednou z podmienok na udelenie povolenia na dovoz koňovitých do Únie, že v danej tretej krajine sa počas dvoch rokov nevyskytla venezuelská encefalomyelitída koní.
            
         
               (2)
            
            
               V rozhodnutí Komisie 93/195/EHS (3) sa stanovujú vzory veterinárnych osvedčení na spätný dovoz registrovaných koní určených na preteky, súťaže a kultúrne podujatia po ich dočasnom vývoze. Vo vzore veterinárneho osvedčenia v prílohe II k uvedenému rozhodnutiu sa okrem iného stanovuje, že registrovaný kôň dočasne vyvezený na obdobie najviac 30 dní sa od opustenia územia Únie musel nachádzať len v tej tretej krajine, z ktorej sa podľa osvedčenia do Únie opätovne dováža, alebo v tretej krajine, ktorá patrí podľa prílohy I k uvedenému rozhodnutiu do rovnakej sanitárnej skupiny.
            
         
               (3)
            
            
               V rozhodnutí Komisie 2004/211/ES (4) sa stanovuje zoznam tretích krajín alebo v prípade uplatňovania regionalizácie zoznam častí tretích krajín, z ktorých členské štáty majú povoliť dovoz živých zvierat čeľade koňovitých a ich spermy, vajíčok a embryí, a v prílohe I k uvedenému rozhodnutiu (ďalej len „zoznam“) sa uvádzajú ďalšie podmienky uplatniteľné na takýto dovoz. Mexiko je zahrnuté do uvedeného zoznamu a zaradené do sanitárnej skupiny „D“, zatiaľ čo Spojené štáty sú v zozname zaradené do sanitárnej skupiny „C“.
            
         
               (4)
            
            
               V uvedenom zozname sa takisto stanovuje, že v súčasnosti sa nepovoľuje dočasný vstup registrovaných koní, opätovný vstup registrovaných koní určených na dostihy, súťaže a kultúrne podujatia po dočasnom vývoze, dovoz registrovaných koňovitých a koňovitých na chov a produkciu ani dovoz spermy, vajíčok a embryí koňovitých z Mexika, zatiaľ čo sú uvedené druhy pohybu registrovaných koní povolené zo Spojených štátov.
            
         
               (5)
            
            
               Vykonávacie rozhodnutie Komisie 2014/86/EÚ (5) bolo prijaté vzhľadom na očakávané kultúrne podujatie Théâtre équestre Zingaro v Mexiku v roku 2014. Vykonávacím rozhodnutím 2014/86/EÚ sa mení článok 1 rozhodnutia 93/195/EHS s cieľom povoliť opätovný vstup registrovaných koní po dočasnom vývoze na účely účasti na uvedenom podujatí pod podmienkou, že uvedené registrované kone spĺňajú požiadavky stanovené v zdravotnom certifikáte vystavenom v súlade so vzorom zdravotného certifikátu stanoveným v prílohe X k uvedenému rozhodnutiu. Vykonávacím rozhodnutím 2014/86/EÚ sa mení rozhodnutie 93/195/EHS aj s cieľom doplniť novú prílohu X, ktorou sa stanovuje uvedený vzor zdravotného certifikátu.
            
         
               (6)
            
            
               Okrem toho sa vykonávacím rozhodnutím 2014/86/EÚ mení rozhodnutie 2004/211/ES tak, že podľa uvedeného zoznamu sa povoľuje opätovný vstup registrovaných koní na preteky, súťaže a kultúrne podujatia po dočasnom vývoze, a to z metropolitnej oblasti Mexika (Ciudad de México) do 15. apríla 2014.
            
         
               (7)
            
            
               Pod záštitou Medzinárodnej jazdeckej federácie sa jazdecké podujatia LG Global Champions Tour uskutočnia 7. až 9. apríla 2016 v Miami, v Spojených štátoch amerických a 15. až 17. apríla 2016 v metropolitnej oblasti Mexika (Ciudad de México) v Mexiku.
            
         
               (8)
            
            
               Obe uvedené podujatia LG Global Champions Tour v Spojených štátoch a v metropolitnej oblasti Mexika (Ciudad de México) sa uskutočnia pod dohľadom úradného veterinárneho lekára. Vzhľadom na vysoký stupeň uvedeného dohľadu možno stanoviť osobitné podmienky zdravia zvierat a veterinárnej certifikácie v súvislosti s opakovaným vstupom uvedených koní po ich dočasnom vývoze na obdobie najviac 30 dní s cieľom účasti na jazdeckých podujatiach LG Global Champions Tour v Miami a následne v Mexiku.
            
         
               (9)
            
            
               Rozhodnutie 93/195/EHS by sa malo zmeniť s cieľom povoliť opakovaný vstup registrovaných koní určených na dostihy, súťaže a kultúrne podujatia do Únie do 30. apríla 2016 po ich dočasnom vývoze na účely účasti na LG Global Champions Tour v Miami a v Mexiku a poskytnúť vzor zdravotného certifikátu pre takéto registrované kone. Zároveň by sa zastarané ustanovenia rozhodnutia 93/195/EHS zmeneného vykonávacím rozhodnutím 2014/86/EÚ mali vypustiť.
            
         
               (10)
            
            
               Rozhodnutie 93/195/EHS by sa preto malo zodpovedajúcim spôsobom zmeniť.
            
         
               (11)
            
            
               Keďže metropolitná oblasť Mexika (Ciudad de México) je regiónom s veľkou nadmorskou výškou a so zníženým rizikom vektormi spôsobeného prenosu vezikulárnej stomatitídy alebo určitých subtypov venezuelskej encefalomyelitídy koní, mal by sa povoliť opakovaný vstup registrovaných koní určených na dostihy, súťaže a kultúrne podujatia po dočasnom vývoze na obdobie kratšie než 30 dní do metropolitnej oblasti Mexika (Ciudad de México), kde výskyt venezuelskej encefalomyelitídy koní nebol hlásený viac než dva roky. Položka pre Mexiko v zozname by sa preto mala zmeniť s cieľom povoliť opakovaný vstup registrovaných koní určených na dostihy, súťaže a kultúrne podujatia do Únie po ich dočasnom vývoze, a to z metropolitnej oblasti Mexika (Ciudad de México) od 30. marca 2016 do 30. apríla 2016.
            
         
               (12)
            
            
               Položka týkajúca sa uvedenej tretej krajiny v zozname v prílohe I k rozhodnutiu 2004/211/ES by sa preto mala zmeniť.
            
         
               (13)
            
            
               Rozhodnutie 2004/211/ES by sa preto malo zodpovedajúcim spôsobom zmeniť.
            
         
               (14)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rozhodnutie 93/195/EHS sa mení takto:
   
               1.
            
            
               V článku 1 sa posledná zarážka nahrádza takto:
               
                           „—
                        
                        
                           ktoré sa zúčastnili jazdeckých podujatí LG Global Champions Tour v Miami v Spojených štátoch amerických a v Mexiku v Mexiku a ktoré spĺňajú požiadavky stanovené v zdravotnom certifikáte vystavenom v súlade so vzorom zdravotného certifikátu stanoveným v prílohe X k tomuto rozhodnutiu, a pod podmienkou, že tento opakovaný vstup sa uskutoční najneskôr 30. apríla 2016.“
                        
                     
         
               2.
            
            
               Príloha X sa nahrádza textom uvedeným v prílohe I k tomuto rozhodnutiu.
            
         Článok 2
   Príloha I k rozhodnutiu 2004/211/ES sa mení v súlade s prílohou II k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 8. decembra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 268, 14.9.1992, s. 54.
   
      (2)  Ú. v. EÚ L 192, 23.7.2010, s. 1.
   
      (3)  Rozhodnutie Komisie 93/195/EHS z 2. februára 1993 o veterinárnych podmienkach a o veterinárnej certifikácii pre opakovaný vstup registrovaných koní určených na dostihy, súťaže a kultúrne podujatia po dočasnom vývoze (Ú. v. ES L 86, 6.4.1993, s. 1).
   
      (4)  Rozhodnutie Komisie 2004/211/ES zo 6. januára 2004, ktorým sa ustanovuje zoznam tretích krajín a častí ich územia, z ktorých členské štáty povoľujú dovoz živých zvierat koňovitých a ich spermy, oocytov a embryí, a ktorým sa menia a dopĺňajú rozhodnutia 93/195/EHS a 94/63/ES (Ú. v. EÚ L 73, 11.3.2004, s. 1).
   
      (5)  Vykonávacie rozhodnutie Komisie 2014/86/EÚ z 13. februára 2014, ktorým sa mení rozhodnutie 93/195/EHS, pokiaľ ide o podmienky zdravia zvierat a veterinárnej certifikácie v súvislosti s opakovaným vstupom registrovaných koní určených na dostihy, súťaže a kultúrne podujatia po dočasnom vývoze do Mexika, a ktorým sa mení príloha I k rozhodnutiu 2004/211/ES, pokiaľ ide o položku pre Mexiko v zozname tretích krajín a ich častí, z ktorých je povolený dovoz živých koňovitých a ich spermy, vajíčok a embryí (Ú. v. EÚ L 45, 15.2.2014, s. 24).
   
      PRÍLOHA I
      „
            PRÍLOHA X
            
               
            
               
            
               
         “
   
   
      PRÍLOHA II
      V prílohe I k rozhodnutiu 2004/211/ES sa záznam pre Mexiko nahrádza takto:
      
         
                     „MX
                  
                  
                     Mexiko
                  
                  
                     MX-0
                  
                  
                     celá krajina
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     metropolitná oblasť Mexika (Ciudad de México)
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Platí od 30. marca do 30. apríla 2016“